Imam
Imam (/ɪˈmɑːm/; bahaso Arab: إمام imām; jamak: أئمة aʼimmah) adolah istilah sabuah posisi pamimpin dalam Islam. Istilah ko biasonyo dipakai sabagai gala bagi pamimpin ibadah (salat) di musajik maupun dalam pimpinan komunitas Muslim tarutamo Islam Sunni. Pado konteks ko, imam dapek mamimpin palayanan dalam kagiatan ibadah dalam Islam, malayani sabagai pamimpin komunitas, jo maagiah nasihaik agamo.
Samantaro bagi Islam Syiah, imam punyo paran jo makna nan labiah tapusek tarutamo dalam konsep imamahnyo. Istilah ko baginyo, hanyo buliah dipakai bagi para ahlul bait (kaluarga nabi Muhammad).[1]
Sunni[suntiang | suntiang sumber]
Posisi imam dalam Sunni babeda jo nan dipakai dek Syiah, pabedaan utamo nan acok diabaikan dek urang di lua Islam. Pado istilah sahari-hari, imam dalam Islam Sunni bararti surang nan mamimpin salat wajib, bahkan di lokasi lua musajik. Khutbah jumaik biasonyo diagiah dek imam nan lah ditunjuak (marangkap katik). Sadoalah musajik punyo ciek imam untuak mamimpin salat bajamaah, walau kadang-kadang ditunjuak dari salah saurang dari jamaah sajo bukan urang nan lah batunjuak jo bagaji.
Posisi imam padusi masih kontroversi dalam Islam. Urang nan buliah ditunjuak manjadi imam, manuruik hadis, adolah urang nan lah punyo banyak pangatahuan tantang Quran jo Sunnah (hadis) sarato elok lakunyo.
Istilah Imam dipakai pulo untuak ilmuwan Islam atau alim ulama, biasonyo untuak ulama mazhab dalam ilmu fiqih. Buliah juo dipakai marujuak alim ulama dalam bidang hadis atau akidah.
Barikuik tabel alim ulama nan dianggap sabagi imam:
Tokoh figur sentral dalam gerakan Islam disabuik juo Imam sarupo Imam Nabhawi di Suriah jo Ahmad Raza Khan di India jo Pakistan.
Posisi imam di Turki
Imam ditunjuak dek nagara untuak dipakarajokan di musajik-musajik. Inyo marupokan lulusan dari sakolah tinggi imam-khatib ataupun sarjana agamo. Hal ko diatua dek Dewan Urusan Agamo[2] Turki jo hanyo laki-laki nan buliah ditunjuak dalam posisi ko, sadangkan padusi dbuliah ditunjuak sabagai pandakwah atau guru Quran sajo. Mazhab nan dipakai dalam urusan ko iyolah mazhab Hanafi.
Syiah[suntiang | suntiang sumber]
Istilah Imam nan bakaitan jo kapemimpinan umaik partamo kali disandang dek Imam Ali, manuruik kayakinan Syi'ah. Ali adolah anak dari Abu Thalib, paktuonyo Rasulullah Muhammad SAW. Salanjuiknyo, imamah dipacik dek katurunannyo Ali co di bawah ko. Golongan nan mangimani 12 imam ko disabuik Syi'ah Itsna 'Asyariyah (Syiah Duo Baleh Imam)
- Hasan bin Ali
- Husain bin Ali
- Ali bin Husain
- Muhammad bin Ali
- Ja'far bin Muhammad
- Musa bin Ja'far
- Ali bin Musa
- Muhammad bin Ali
- Ali bin Muhammad
- Hasan bin Ali
- Muhammad bin Hasan
Galeri[suntiang | suntiang sumber]
Imam[suntiang | suntiang sumber]
Seorang Imam sadang mambaco Quran sasudah Isya di Kakaisaran Mughal.
Imam Tatar Krimea mangaja Quran
Imam Shamil, Kaukasus
Imam Khomeini, pamimpin Revolusi Iran.
Mufti[suntiang | suntiang sumber]
Mufti Basa Mirza Huseyn Qayibzade dari Tbilisi
Mufti, Jakub Szynkiewicz
Mufti Basa Absattar Derbisali dari Kazakhstan
Makam mufti di Indonesia
Mufti Basa Talgat Tadzhuddin
Caliak pulo[suntiang | suntiang sumber]
Rujuakan[suntiang | suntiang sumber]
- ↑ Corbin 1993, p. 30
- ↑ "Presidency of Religious Affairs". www.diyanet.gov.tr.
quy_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn zsm_Latn zsm_Latn zsm_Latn min_Latn min_Latn zsm_Latn zsm_Latn zsm_Latn ace_Latn ace_Latn min_Latn min_Latn min_Latn min_Latn min_Latn min_Latn min_Latn bjn_Latn szl_Latn bjn_Latn min_Latn bjn_Latn min_Latn min_Latn srd_Latn eng_Latn